**Қорақалпоғистон Республикаси**

Қорақалпоғистон Республикасида **1** **та** меҳрибонлик уйи ва **5** **та** жисмоний ёки психик ривожланишида нуқсони бўлган болалар учун таълим муассасаси фаолият юритади.

Қорақалпоғистон Республикасида **1**-**сонли** меҳрибонлик уйи Хўжайли туманидаги 1-уй манзилида жойлашган бўлиб, **1988** **йилда** ташкил этилган.

Бино қуввати **140** **нафар** тарбияланувчига мўлжалланган.

Бино 2020 йилда Давлат бюджети хисобидан 1 561 781 000 **млн. сўм** маблағ ҳисобига жорий таъмирдан чиқарилган.

Тарбия муассасаси директори Сон Светлана Михайловна (2006-йилдан бери ушбу лавозимда).

Бугунги кунда меҳрибонлик уйида **120** **нафар** етим ва ота-она қарамоғидан маҳрум бўлган болалар тарбияланади.

Шундан **9 нафари** (**7.5%**) чин етим, **23** **нафари** (**19,1%**) ярим етим (отаси ё онаси йўқ), **61** **нафари** (**50.7%**) ижтимойи етим ва ота-оналик ҳуқуқидан маҳрум қилинганлар фарзандлари,**15** **нафари** (**12,5%**) кам таъминланган оилалар фарзандлари, **3 нафари** (**2,5%**) ногиронлар фарзандлари, **5** **нафари** (**4,16%**) ота-онаси озодликдан маҳрум қилинганлар фарзандлари. **4** **нафари** (**3,33%**) ота-онаси ташлаб кетилганлар.

Тарбияланувчиларнинг **1** **нафари** 3-6 ёшли, **28** **нафари** 7-10 ёшли,
**69** **нафари** 11-15 ёшли, **23 нафари** 16-18 ёшлиларни ташкил қилади.

2020 йилда жами **15** та компьютердан иборат **1** та синф комплект ва
**4** та персонал компьютерлар Ахборот технологиялари ва коммуникацияларини ривожлантириш вазирлиги томонидан етказиб берилди.

Меҳрибонлик уйидаги касб-ҳунарга ўргатиш бўйича ташкил этилган тўгараклар машғулотларига Хўжайли туманидаги **касб-ҳунар мактаби** бириктирилган. Хозирги кунда 13 та 9 синф битирувчи бор бўлиб барчаси Қорақалпоғистон Республикасидаги **касб-ҳунар мактабларига** хужжатларинин топширилди.

Меҳрибонлик уйи битирувчиларининг олий таълимга ўқишга кириш кўрсаткичини ошириш мақсадида Меҳрибонлик уйи билан Хўжайли туманидаги 3-сонли умумтаълим мактаби ўртасида **ҳамкорлик режаси** ишлаб чиқилган.

Ҳозирги кунда 2015-2020 йилларда “Меҳрибонлик уйи”ни тугатган жами **108 нафар** тарбияланувчиларнинг
**90 нафари**нинг бандлиги таъминланган.Қолган **18 нафар** битирувчилар ишсиз ҳисобланиб, уларнинг

***13 нафари*** *олий таълим муассасаларига имтиёз асосида ўқишга кириш учун ҳужжатларини топширган, ҳозирги кунда улар тест синовларига тайёргарлик кўрмоқда;*

***2 нафари*** *(қизлар) оила қуриб, бола тарбияси билан шуғулланмоқда;*

***1 нафари*** *Миграция агентлиги орқали чет давлатга шартнома асосида ишга жойлаштирилди;*

***2 нафар*** *қизимиз Нукус шаҳрида жойлашган касб-ҳунарга ўргатиш Мономарказидаги (батлер официант ва гузаллик салони ишчиси) ўқув курсларида ўқиш истагини билдирган.*

Шу билан бирга, **33 нафар** битирувчилар уй-жойга муҳтож бўлиб, уларни уй-жой билан таъминлаш учун жами **5,1 млрд. сўм** *(Шундан:* ***2 млрд. 574 млн. сўм*** *Ўзбекистон Республикаси бюджети,* ***2 млрд 574 млн. сўм*** *Қорақалпоғистон Республикаси маҳаллий бюджетининг қўшимча манбалари ҳисобидан)* ажратиш режалаштирилган.

**Қорақалпоғистон Республикаси 1-сонли Меҳрибонлик уйи ҳақида МАЪЛУМОТ.**

Қорақалпоғистон Республикаси 1-сонли Меҳрибонлик уйи 1922-йили ташкил топган бўлиб, 1988-йили янги бинога кўчиб ўтказилган, 2004-йили Меҳрибонлик уйи 140 та тарбияланувчига мўлжалланиб қайта таъмир қилинди. Меҳрибонлик уйимизда болалар тарбияси учун барча имкониятлар яратилган. Барча шароитлар мавжуд. Ж­умладан 80 ўринли ўқиш хоналари, ўғил болалар ва қиз болаларга алоҳида 140 ўринли ётоқхона, 100 ўринли ошхона, кутубхона, компьютер хонаси, спорт зал, спорт майдончалари, кичик футбол майдончаси (мини футбол газон), ювиниш хонаси, бассейн, иссиқхона (теплица), уйин хоналари, тренажёр хонаси ва бошқалар.

Меҳрибонлик уйи директори Сон Светлана Михайловна 29.07.1950 йили Хўжайли туманида туғилган. 1973 йил А.Навойи номидаги Самарқанд Давлат университетининг рус тили ва адабиёти факультетини тамомлаган. С.Сон 1973 йилдан бошлаб Меҳрибонлик уйида тарбиячи лавозимидан иш бошлаган. 1984-йилдан 2006-йиллар оралиғида Меҳрибонлик уйи директорининг ўқув-тарбия ишлари бўйича директор ўринбосари лавозимида ишлаган. 2006-йилдан бошлаб Меҳрибонлик уйи директори лавозимида ишлаб келмоқда. Умумий меҳнат стажи 45 йил. 2018-йил “Соғлом авлод учун” II-даражали ордени билан тақдирланди.

Бугунги кунда “Меҳрибонлик уйи»да 120 нафар болалар тарбияланмоқда, улардан 63 нафари ўғил бола, 57 нафари қиз болаларни ташкил этади.

«Меҳрибонлик уйи» тарбияланувчиларининг ижтимоий мавқейи:

етим болалар – 9 нафар;

ижтимоий етим болалар – 73 нафар шулардан (5 нафар тарбияланувчиларнинг ота-оналари озодликдан маҳрум бўлган, 3 нафарининг ота-оналари ногирон,4 нафари ташлаб кетилган болалар,61 нафарининг ота-оналари ҳуқуқларидан маҳрум бўлган)

кам таъминланган оила болалари – 15 нафар;

Ярим етим болалари - 23 нафар мавжудлиги аниқланди.

«Меҳрибонлик уйи»да тарбияланаётган вояга етмаганларнинг барчаси ўзининг ҳудудий туман (шаҳар) ҳокимликларининг қарорлари асосида жойлаштирилган бўлиб, Меҳрибонлик уйида 4 та бошланғич синфлар ташқил этилган.

Ушбу синфларда ўқувчилар сони қуйидагича:

1-синф - 11 нафар бола;

2-синф - 8 нафар бола;

3-синф -11 нафар бола;

4-синф -12 нафар бола.

Ушбу синфларда 9 нафар педагог фаолият юритмоқда. Жумладан,
4 нафар бошланғич синф ўқитувчилари, 1 нафардан рус тили, 1 жисмоний тарбия, 1 инглиз тили, 1 ўзбек тили ва 1 мусиқа ўқитувчилари.

Меҳрибонлик уйида 27 нафар тарбиячилар фаолият юритади. Уларнин 25 таси олий ва 2 нафари ўрта махсус маълумотга эга.

Бугунги кунга қадар 2011-2021 йиллар оралиғида етим ва ота-она қарамоғидан маҳрум бўлган 181 нафар тарбияланувчилар муассасага жойлаштирилган шундан, ота-онаси вафот етган болалар сони 21 нафар, гўдаклар уйидан олиб келинган болалар сони 12 нафар, фарзандликка олинган ва қайтариб берилган болалар сони 3 нафар, ота-онаси жазони ўташ жойида бўлган болалар сони 4 нафар, ота-онаси жазони ўтаб бўлган болалар сони 2 нафар, ота-онаси ота-оналик ҳуқуқларидан маҳрум бўлган болалар сони 67 нафар ва кам таъминланган оила болалари 72 нафарни ташкил этади.

Бугунги кунда Қорақалпоғистон Республикаси Вазирлар Кенгаши Раисининг 2021-йил 5-май кунидаги 01-08/13-05/220-сонли баёноти ва Ўзбекистон Республикаси Президенти бошчилигида 2021-йил 13-апрель куни ўтказилган “Мамлакатимизда ёшларнинг бандлигини таъминлаш ва бўш вақтларини мазмунли ташкиллаштириш иш-иложлари ҳақида” ги 18-сонли баёнида “Ёшлар дафтарига”га киритилган ёшлар ва “Меҳрибонлик уйи” тарбияланувчиларига Хайдовчилик гувоҳномасини олиш ҳаражатлари бюджет ҳисобидан тўланиши белгиланганлиги боис Меҳрибонлик уйини битириб чиққан жами 25 тарбияланувчимиз Қорақалпоғистон Республикаси “Ватанпарвар” ташкилоти Нукус Ўқув спорт техника клубида ҳайдоқчилик гувоҳномасининг В,С тоифаси бўйича ўқитилмоқда.

 2021-йилнинг 22,23-июн кунлари Ўзбекистон Республикаси Бош Прокуратураси томонидан Меҳрибонлик уйи тарбияланувчиларимизни Тошкент шаҳрига 2 кунлик ва 24-июн куни Ҳива шаҳрига 1 кунлик ташкил қилиниб болалар қалбини қувончга тўлдиришди. Албатта ушбу саёхат давомида болажонларимизга эътибор жуда юқори даражада бўлди деб бемалол айта оласиз киши, сабаби болажонлар Тошкент шаҳрининг энг кўзга кўринган жойларида меҳмонда бўлишди. Жумладан Ҳайвонот боғи, Мейжик сити, Ғалаба боғи, Адиблар қиёбони, Цирк, Ашхобот парки ва Тошкент ситиларда саёхатда бўлдилар. Шу билан бирга Меҳрибонлик уйимизда ташкил қилинган “Тонг ғунчалари” миллий фолклор ансамбли, Дуторчи қизлар ансамбли ва Қарс ансамбли йигитлари иштирокида Тошкент ситининг катта саҳнасида ўзлариниг концерт дастурларини йиғилган меҳмонларга намойиш қилишди.

 Бош прокуратура жамоати , 9-бошқарма прокуратура жамоати, Тошкент шаҳар ва туманлари прокуратураси жамоатлари ва Қорақалпоғистон Республикаси прокуратураси жамоатлари томонидан юқори савияда ўтказилган ушбу саёхат давомида болажонларга ажойиб совғалар берилиб кўнгилларини кўтаришди.

 24-июн куни Хоразм вилояти Урганч шаҳар вокзалида Меҳрибонлик уйи тарбияланувчиларини вилоят прокуратураси ва Урганч шаҳар прокуратураси томонларидан муносиб кутиб олиниб қадимий ва тарихий шаҳримиз Ҳива шахрига саёхатга йўлга чиқилди. Ҳива шаҳрига етиб келгач у йерда ҳам Ҳива шаҳар прокуратураси томонидан илиқ кутиб олиниб шаҳар бўйлаб саёхатни бошлашди. Саёхатдан кейин Ҳива шаҳридаги Ёғду ресторанида ширин таомлар ила болажонларга Ҳива шаҳар маданият ҳодимлари томонидан байрам уюштирилди, байрам давомида Хоразм вилояти ва Ҳива шаҳар прокуратураси томонидан болажонларга эсдалик совғалари топширилди. Байрам юқорида кайфият ила даввом этиб кун охирида Ҳива шаҳридан Меҳрибонлик уйига автобусда Қорақалпоғистон Республикаси ҳодимлари билан биргаликда етиб келишди.